ഖാദി ഓണംമേള ജില്ലാതല ഉദ്ഘാടനം തൊടുപുഴ: കേരള ഖാദിഗ്രാമ വ്യവസായബോര്ഡ് നടത്തിവരുന്ന ഖാദി ഓണംമേളയുടെ ജില്ലാതല ഉദ്ഘാടനം ഖാദിഗ്രാമ സൗഭാഗ്യയില് നടത്തി. നഗരസഭാചെയര്മാന് സനീഷ് ജോര്ജ് ഉദ്ഘാടനം ചെയ്തു. വാര്ഡ് കൗണ്സിലര് പി.ജി രാജശേഖരന് ആദ്യ വില്പന നിര്വഹിച്ചു. മേള ഓഗസറ്റ് 20 വരെ നീണ്ടുനില്ക്കും. ഖാദി തുണിത്തരങ്ങള്ക്ക് 30 ശതമാനം വരെ ഗവ. റിബേറ്റ് ലഭ്യമാണ്. സര്ക്കാര്, അര്ധസര്ക്കാര് ജീവനക്കാര്ക്ക് ക്രെഡിറ്റ് സൗകര്യവും ലഭ്യമാക്കിയിട്ടുണ്ട്. കട്ടപ്പനയിലും, തൊടുപുഴ മാതാ ഷോപ്പിംഗ് ആര്ക്കേഡില് പ്രവര്ത്തിക്കുന്ന ഖാദിഗ്രാമ സൗഭാഗ്യയിലും മേളകള് സംഘടിപ്പിച്ചിട്ടുണ്ട്.